Ciolacu, Stănescu și Firea, posibilii lideri PSD după demisia lui Dăncilă. Fifor și Teodorovici, în pericol să fie excluși

UPDATE 10: Cel mai probabil, Congresul PSD va avea loc la începutul anului viitor.

UPDATE 9: Liderii PSD au discutat si despre schimbarea numelui partidului din cauza conotatiilor negative.

UPDATE 8: Tabara condusa de Marcel Ciolacu ia in calcul ca Mihai Fifor si Eugen Teodorovici sa fie exclusi din partid. Asta in contextul in care cei doi nu sunt de acord sa faca un pas inapoi dupa esecul de la alegerile prezidentiale. In biroul presedintelui Camerei Deputatilor s-a stabilit care va fi noua conducere interimara a partidului, pana la organizarea unui congres: Marcel Ciolacu – presedinte interimar, Paul Stanescu – Secretar General. Iar functia de Presedinte Executiv va fi ocupata cel mai probabil de primarul general al Capitalei, Gabriela Firea.

UPDATE 7: La acestă oră Marcel Ciolacu discută la Parlament cu primarii de sectoare, cu alți lideri PSD, potrivit surselor G4Media.

În biroul șefului Camerei Deputaților au ajuns liderul PSD Vrancea Marian Oprișan, Aladin Georgescu de la PSD Mehedinți, șeful organizației Tulcea Horia Teodorescu, Paul Stănescu de la PSD Olt, Niculae Bădălau de la Giurgiu, Claudiu Manda de la organizația Dolj. La discuții participă și europarlamentarul Dan Nica. Aceleași surse au precizat că Marcel Ciolacu ar urma să discute înainte de ședința CEx cu cel puțin 35 de șefi de organizații.

UPDATE 6: Surse PSD susțin că Viorica Dăncilă ar fi acceptat propunerea lui Marcel Ciolacu si ar urma sa isi depuna mandatul in sedinta CEX de maine.

UPDATE 5: Marcel Ciolacu a confirmat pe Facebook întâlnirea cu Dăncilă: ”Am discutat în această seară cu Viorica Dăncilă, despre întâlnirea pe care urmează să o am cu președinții de organizații pentru a discuta despre rezultatul obținut la aceste alegeri. Este firesc sa se întâmple acest lucru după orice scrutin. Vreau să spun cât ce poate de clar că această discuție a fost una calmă, așezată și productivă”.

UPDATE 4: PSD-iștii nu exclud o demisie a lui Dăncilă în următoarele ore, potrivit surselor din partid. Ea a primit de la Ciolacu și oferta de a redeveni șefa Organizației de femei a PSD

UPDATE 3: Printre cei care merg la întânirea convocată de Ciolacu se numără Daniel Florea și ROdica Nassar, șefii organizațiilor PSD din sectoarele 5 și 2.

UPDATE 2: Marcel Ciolacu a mers acasa la Viorica Dancila. A vrut sa discute modul in care aceasta se poate retrage din fruntea partidului, au spus surse politice pentru G4Media.

UPDATE 1: In biroul lui Marcel Ciolacu sunt la aceasta ora Paul Stanescu, Claudiu Manda, Ionel Arsene si Marius Dunca. Surse politice au declarat pentru G4Media ca cei 5 lideri cauta solutii sa o forteze pe Dancila sa plece din fruntea partidului. Potrivit informatiilor noastre, acestia vor sa il impuna pe Ciolacu la sefia partidului. Eugen Teodorovici a fost si el invitat la discutie, insa acesta a respins planul pucistilor. Aceleasi surse au mai precizat ca Marcel Ciolacu i-ar fi cerut Presedintelui Executiv sa demisioneze si sa o lase singura pe Viorica Dancila, asta daca aceasta nu vrea sa faca un pas inapoi. Eugen Teodorovici nu a fost de acord cu acest plan si le-a cerut celor 5 sa respecte statutul partidului.

Articol inițial:

Liderul Camerei Deputaților, Marcel Ciolacu, i-a chemat la București pe greii partidului, cu o seară înainte de ședința Comitetului Executiv, au declarat pentru G4Media.ro surse din PSD.

Potrivit surselor citate, șeful PSD Buzău este nemulțumit de rezultatul scos de partid la alegerile prezidențiale și ar fi avut o discuție cu Viorica Dancila chiar înainte de închiderea urnelor.

Marcel Ciolacu i-ar fi cerut șefei PSD să facă un pas înapoi după rezultatul dezastruos și să lase pe altcineva la conducerea partidului, până la organizarea congresului. Potrivit surselor G4Media, Ciolacu ar vrea să fie el președinte interimar și i-ar fi promis Vioricăi Dancilă un loc sigur la alegerile parlamentare de anul viitor.

Aceleași surse susțin că la discuțiile din biroul lui Marcel Ciolacu ar urma să se creioneze o formulă de conducere colectivă. Șeful Camerei Deputaților își dorește mai mulți Președinți Executivi, printre care Gabriela Firea, Paul Stanescu, Claudiu Manda, Nicolae Badalau și Marian Oprisan.

În acest moment, numele lui Marcel Ciolacu este vehiculat ca având cele mai mari șanse pentru preluarea conducerii partidului.

Foto: Marcel Ciolacu (Inquam Photos / Octav Ganea)